laion/Wikipedia-Exotic huggingface dataset:
610

ვიკისაწყობში არის გვერდი თემაზე: 610 610 (ექვსას ათი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის VII საუკუნის 1-ლი დეკადის მე-10 წელი. ჰერაკლე ხდება ბიზანტიის იმპერატორი. მთავარი სტატია: კატეგორია:დაბადებული 610. მთავარი სტატია: კატეგორია:გარდაცვლილი 610. 5 ოქტომბერი: ფოკა — ბიზანტიის იმპერატორი (დ. უცნობია )
მიწიერი და ციური სიყვარული

მიწიერი და ციური სიყვარული (ასევე ვენერა და პატარძალი) — ტიციანის ნახატი, რომელიც 1513–1514 წლებში დახატა. გამოსახულია თეთრებში ჩაცმულ პატარძალი, რომლის გვერდზეც შესაძლოა კუპიდონია და ქალს ეხმარება, მის გვერდითაა ვენერა, სილამაზე. ამ ტილოს ხატვისას ტიციანი 25 წლის იყო. სურათი ტიციანს დაუკვეთა ვენეციის ათიანის სბჭოს მინისტრმა, ნიკოლო აურელიომ. რომელსაც ის საქორწინო საჩუქრად სურდა თავის ახალგაზრდა საცოლისთვის, ქვრივი ლაურა ბაგაროტოსთვის. ნიკოლო აურელიოს გერბი გამოსახულია სურათის ცენტრში, სარკოფაგზე. ქორწილი 1514 წლის 17 მაისს შედგა. სურათის სახელწოდება „მიწიერი და ციური სიყვარული“ ავტორს არ დაუქმევია. ეს სახელი ორი საუკუნის შემდეგ დაერქვა. ბორგეზეს გალერიის კატალოგის მიხედვით 1613 წელს ტილოს სახელი იყო „სილამაზე“ და „სამი სახის სიყვარული“ (1650 წელს). საბოლოოდ კი 1792-1833 წლებიდან „მიწიერ და ციურ სიყვარულს“ ეძახიან. 1608 წელს ნახატი შეისყიდა იტალიელმა კოლექციონერმა კარდინალმა შიპიონე ბორგეზემ, რის შემდეგაც გამოფენილია ბორგეზეს გალერეაში, რომში. 1899 წელს მაგნატმა, როტშილდმა გალერეას ტიციანის ამ ნახატში 4 მილიონი ლირა შესთავაზა ( უფრო მეტი ვიდრე მთელი ბორგეზეს გალერიის შენობა და კოლექცია, რომელიც შეფასებულია 3 600 000 ლირად ), რაზეც უარი მიიღო. სურათზე გამოსახულია ორი ქალი, რომლებიც ერთმანეთის საპირისპიროდ სხედან ქვის ყუთზე (სარკოფაგზე). ისინი ან ტყუპები არიან, ან გამოსახულია ერთი ქალი სხვადასხვა იერით. მარცხენა ფიგურას აცვია XVI საუკუნის ვენური საპატარძლო კაბა და ხელთათმანები. მარცხენა ხელით ფარავს თასს, ძვირფასეულობით სავსეს ხოლო მარჯვენაში — ყვავილი უჭირავს. მარჯვნივ მდგომი ფიგურა შიშველია, მარცხენა მხარს აბრეშუმის წითელი ნაჭერი ხოლო კალთას კი თეთრი ტილო უფარავს. იგი მიტრიალებულია მარცხნივ მჯდომი ქალისკენ და მას უყურებს. http://www.mazzinipancaldomartini.it/martini/webmaster/manierismo/tiziano.html/ დაარქივებული 2008-01-13 საიტზე Wayback Machine. http://www.cosmovisions.com/artAmourSacreAmourProfane.htm/ დაარქივებული 2011-04-17 საიტზე Wayback Machine.
შუმერული მითოლოგია

შუმერული რელიგიის მიმდევრები ეთაყვანებოდნენ სხვადასხვა ღმერთს და თვლიდნენ, რომ ისინი მართავდნენ ბუნებრივ და სოციალურ პროცესებს. ღმერთები შუმერების წარმოდგენაში ანთროპომორფულები იყვნენ, მათ ადამიანის სახე ჰქონდათ და არა ცხოველის ან სხვა არადამიანური არსებების, ისე როგორც ესაა ეგვიპტურ მითოლოგიაში. ღმერთების უძველეს სიაში მოხსენიებულია ექვსი - ენლილი, ანუ, ინანა, ენქი, ნანა და უტუ. სხვადასხვა ღმერთები „განაგებდნენ“ ბუნების სხვადასხვა ძალებს. აგრეთვე ხდებოდა გმირების და მეფეების გაღმერთებაც. შუმერებს ჰყავდათ საყოველთაო ღმერთები, თუმცა, ამავე დროს, ყოველი თემი თავის „შინაურ“ ღვთაებებს სცემდა თაყვანს. „საერთო“ ღმერთები იყვნენ: ანუ – ცისა და სამოთხის ღმერთი ენქი – ოკეანის, სიბრძნის და ღვთაებრივი ძალების ღმერთი ენლილი – ჰაერის ღმერთი ინანა – სიყვარულისა და ნაყოფიერების ქალღმერთი ქი – დედამიწის ქალღმერთი სინი – მთვარის ღმერთი ნინგალი – ნანას ცოლი. ნინლილი – ჰაერის ქალღმერთი და ენლილის ცოლი. ნინურთა – ომის, სოფლის მეურნეობისა და ქარის ღმერთი უტუ – მზის ღმერთი ტაძრებს უშენებდნენ მხოლოდ მთავარ ღმერთებს. ტაძარში მდებარეობდა ცენტრალური და ორი გვერდითი ეზო. ცენტრალურ ეზოში განთავსებული იყო ღვთაების გამოსახულება, საკურთხეველი და მსხვერპლშეწირვის მაგიდა. შუმერულ ქალაქებში ყველა ქალაქს თავისი ღვთაება ჰყავდა. ძვ. წ. III ათასწლეულში იყო რამდენიმე ასეთი პანთეონი, სადაც მთავარი ღვთაება სხვადასხვა ღმერთი იყო: ენლილი – ჰაერის მეუფე და ადამიანთა და ღმერთთა მეფე, ნიპურის მთავარი ღმერთი; ენქი – მიწისქვეშა წყლების და მსოფლიო ოკეანის მეუფე, ერედუს მთავარი ღმერთი; ინანა – სიყვარულის და ომის ქალღმერთი - ურუქის ღვთაება; ნანნა – მთვარის ღმერთი, ქალაქ ურის მთავარი ღმერთი; ნინგირსუ – ღმერთი-მეომარი - თაყვანს სცემდნენ ლაგაშში; უძველესი შუმერული ღვთაებები ნაყოფიერების ფუნქციებს ითავსებდნენ. განსაკუთრებით საინტერესოა დედა-ღვთაების კულტი ძველ შუმერებში - გამოისახებოდა ქალი, ბავშვით ხელში - რომელსაც სხვადასხვა სახელი ერქვა - დამგალნუნა, ნინხურსაგ, ნინმახი, ნინტუ, მამა - მამი. დედა-ღვთაების აქადური ვარინატი იყო ბელეტილი, მამი (ეპითეტით - მშობიარეთა შემწევი), არურუ (ადამიანთა შემქმნელი - დედა). აგრეთვე შუმერული ქალღმერთი ვაუ და გატუმდუგი, ცნობილი ეპითეტით „დედა“, „ყველა ქალაქის დედა“. სემიუელ ნ. კრამერი, ისტორია იწყება შუმერიდან, თბ., 1988 წ. კიკნაძე ზურაბ, გილგამეშის ეპოსი, 1963 წ. კიკნაძე ზურაბ, თამუზის სიზმარი 1969 წ. კიკნაძე ზურაბ, შუამდინარული მითოლოგია, 1976, 1979, 2006 წ. წ. კიკნაძე ზურაბ, შუამდინარული მითოლოგიის ლექსიკონი, 1984 წ. კიკნაძე ზურაბ, გილგამეშიანი, 1984 წ. კიკნაძე ზურაბ, ძველი შუამდინარული პოეზია, 1987 წ. კიკნაძე ზურაბ, ხამურაბის კანონები, 1988 წ. უძველესი მესოპოტამიური ღვთაებები, საიტზე Oracc „შუმერული ჰიმნები სოლისებრი ხელნაწერებიდან ბრიტანულ მუზეუმში“ — Project Gutenberg-ზე (1908 წლის წიგნი) ↑ კრამერი, სემიუელ ნოა (1963) შუმერები: მათი ისტორია, კულტურა და ხასიათი. The Univ. of Chicago Press. ISBN 0-226-45238-7.  ↑ Gilgamec, Enkidu and the nether world. Electronic Text Corpus of Sumerian Literature. ციტირების თარიღი: 2010-02-20. ↑ A balbale to Suen (Nanna A). Electronic Text Corpus of Sumerian Literature. ციტირების თარიღი: 2010-02-20. ↑ A balbale to Nanna (Nanna B). Electronic Text Corpus of Sumerian Literature. ციტირების თარიღი: 2010-02-20.
ბრაზილიის საპრეზიდენტო არჩევნები (2010)

ბრაზილიის საპრეზიდენტო არჩევნები - ბრაზილიის პრეზიდენტის არჩევნები, პირველი ტური გაიმართა 2010 წლის 3 ოქტომბერს, მეორე ტური გაიმართება 31 ოქტომბერს. პირველი ტურში რეალურ კანდიდატებად განიხილებოდა სამი კანდიდატი: დილმა რუსეფი – მუშათა პარტიიდან ჟოზე სერა – სოციალ-დემოკრატიული პარტიიდან მარინა სილვა – მწვანეთა პარტიიდან პირველი ტურის ოფიციალური მონაცემების მიხედვით ხმები შემდეგნაირად გადანაწილდა: დილმა რუსეფი – 46.91% ჟოზე სერა – 32.61% მარინა სილვა – 19.33% ოფიციალური მონაცემების თანახმად მეორე ტურში გადავიდნენ დილმა რუსეფი და ჟოზე სერა. არჩევნები გაიმართა 31 ოქტომბერს, რომლის მიხედვით ბრაზილიის მომავალი პრეზიდენტი გახდა დილმა რუსეფი 56 %-ით. დილმა რუსეფი ჟოზე სერა მარინა სილვა ↑ 1.0 1.1 1.2 ბრაზილიის საპრეზიდენტო არჩევნების პირველი ტურის შედეგები. 4 ოქტომბერი 2010
აფხაზეთის ხმა

ტერმინს აფხაზეთის ხმა შეიძლება ჰქონდეს ერთ-ერთი შემდეგი მნიშვნელობათაგანი: აფხაზეთის ხმა — ქართული გაზეთი, აფხაზეთის ავტონომიური რესპუბლიკის უმაღლესი საბჭოსა და მინისტრთა საბჭოს ორგანო; აფხაზეთის ხმა — არაკომერციული საინფორმაციო, მუსიკალური, შემეცნებითი და გასართობი ფორმატის რადიომაუწყებელი საქართველოში.
ბრაზილიის მუშათა პარტია

ბრაზილიის მუშათა პარტია (პორტ. Partido dos Trabalhadores) – მემარცხენე პოლიტიკური პარტია ბრაზილიაში. იგი ერთ-ერთი ყველაზე პოპულარული პარტია დღესდღეობით ქვეყანაში. დაარსდა 1980 წელს. 2006 წლის საპარლამენტო არჩევნებში 513 ადგილიდან დეპუტატთა პალატაში მოიპოვა 83 მანდატი, ხოლო სენატში 10 მანდატი (81-დან). ლუის ინასიუ ლულა და სილვა MENEGOZZO, Carlos Henrique Metidieri; KAREPOVS, Dainis; MACIEL, Aline Fernanda; SILVA, Patrícia Rodrigues da; CESAR, Rodrigo. Partido dos Trabalhadores: bibliografia comentada (1978-2002) დაარქივებული 2014-02-22 საიტზე Wayback Machine. . São Paulo: Editora Fundação Perseu Abramo, 2013. 413 p. ოფიციალური საიტი Há possibilidade de refundar ou reconstruir o PT? დაარქივებული 2007-09-28 საიტზე Wayback Machine. Agência Carta Maior — Especial «O Futuro da Esquerda» დაარქივებული 2006-01-18 საიტზე Wayback Machine. «Os cabelos brancos dum presidente / A President’s White Hair» Tribunal Superior Eleitoral: Informações sobre o PT დაარქივებული 2008-07-04 საიტზე Wayback Machine.
Homer's Odyssey

„Homer's Odyssey“ — სერიალ „სიმფსონების“ პირველი სეზონის მესამე ეპიზოდი, რომელიც ეთერში 1990 წლის 21 იანვარს გავიდა. ამ ეპიზოდში ჰომერ სიმფსონი იბრძვის მოქალაქეთა უსაფრთხოებისთვის და გახდება ბირთვული უსაფრთხოების ინსპექტორი. მიუხედავად იმისა, რომ ეს იყო სერიალის რიგით მესამე ეპიზოდი, სინამდვილეში სცენარისათვის დაწერილ რიგით პირველ სცენარს წარმოადგენდა. Homer's Odyssey — კინოფილმების ინტერნეტ მონაცემთა ბაზა (ინგლისური)
There's No Disgrace Like Home

„There's No Disgrace Like Home“ — სერიალ „სიმფსონების“ პირველი სეზონის მეოთხე ეპიზოდი, რომელიც ეთერში 1990 წლის 28 იანვარს გავიდა. ამ ეპიზოდში ჰომერ სიმფსონი გრძნობს სირცხვილის გრძნობას საკუთარი ოჯახის გამო, მას შემდეგ რაც ისინი წარუმატებელ პიკნიკს გამართავენ. ასევე წარუმატებელი აღმოჩნდება მათზე თერაპევტის ზრუნვა. ეპიზოდში მინიშნებაა რამდენიმე ცნობილ ფილმზე, როგორიც არის „მოქალაქე კეინი“ და „მახინჯები“, ასევე „ბეტმენი“. კრიტიკოსების აზრით, პერსონაჟები სერიალის პირველ ეპიზოდებში ხასიათებით საკმაოდ განსხვავდებიან უფრო გვიანდელი სერიებისგან. ბრიტანეთში კომპანიამ BBC სერიალის ჩვენება ამ ეპიზოდით დაიწყო. There's No Disgrace Like Home — კინოფილმების ინტერნეტ მონაცემთა ბაზა (ინგლისური)
Bart the General

„Bart the General“ — სერიალ „სიმფსონების“ პირველი სეზონის მეხუთე ეპიზოდი, რომელიც ეთერში 1990 წლის 4 თებერვალს გავიდა. ამ ეპიზოდში ყურადღება გამახვილებულია ბარტ სიმფსონისა და ნელსონ მანტზის ურთიერთობებზე, მათ შორის ჩხუბებზე. ბარტი მას სამეზობლოს ბავშვებთან ერთად ღია ომს უცხადებს. სცენარის ავტორია ჯონ შვარცველდერი, ხოლო რეჟისორი - დევიდ სილვერმანი. Bart the General — კინოფილმების ინტერნეტ მონაცემთა ბაზა (ინგლისური)
Moaning Lisa (სიმფსონები)

„Moaning Lisa“ — სერიალ „სიმფსონების“ პირველი სეზონის მეექვსე ეპიზოდი, რომელიც ეთერში 1990 წლის 11 თებერვალს გავიდა. ამ ეპიზოდში ლიზა სიმფსონი დეპრესიაშია და ცდილობს, თავს უშველოს საქსოფონზე დაკვრით. ეპიზოდში პირველად ჩნდება პერსონაჟი სახელად მერფი ("Bleeding Gums" Murphy), რომელსაც რონ ტეილორი ახმოვანებდა. Moaning Lisa (სიმფსონები) — კინოფილმების ინტერნეტ მონაცემთა ბაზა (ინგლისური)
The Call of the Simpsons (სიმფსონები)

„The Call of the Simpsons“ — სერიალ „სიმფსონების“ პირველი სეზონის მეშვიდე ეპიზოდი, რომელიც ეთერში 1990 წლის 18 თებერვალს გავიდა. ამ ეპიზოდში სიმფსონების ოჯახი მიემგზავრება ბუნების პირობებში დასასვენებლად. ჰომერი და ბარტი იკარგებიან, ჰომერი აღმოჩნდება ჭაობში და ტალახშია ამოსვრილი. პრესა მას თვლის თოვლის კაცად და იწყება მასზე სატელევიზიო სიუჟეტების მომზადება. პარალელურად მეგი სიმფსონი გრიზლი დათვების გამოქვაბულში ცხოვრობს. The Call of the Simpsons (სიმფსონები) — კინოფილმების ინტერნეტ მონაცემთა ბაზა (ინგლისური)
The Telltale Head (სიმფსონები)

„The Telltale Head“ — სერიალ „სიმფსონების“ პირველი სეზონის მერვე ეპიზოდი, რომელიც ეთერში 1990 წლის 25 თებერვალს გავიდა. ამ ეპიზოდში ბარტ სიმფსონი ცდილობს რამდენიმე მისთვის სამაგალითო ბიჭუნას პატივისცემის მოპოვებას. იგი ძვრება ჯებედაია სპრინგფილდის ქანდაკებაზე, ხსნის მის თავს და მთელი ეპიზოდის მანძილზე თან დააქვს. The Telltale Head (სიმფსონები) — კინოფილმების ინტერნეტ მონაცემთა ბაზა (ინგლისური)
Life on the Fast Lane

„Life on the Fast Lane“ — სერიალ „სიმფსონების“ პირველი სეზონის მეცხრე ეპიზოდი, რომელიც ეთერში 1990 წლის 18 მარტს გავიდა. ამ ეპიზოდში მარჯ სიმფსონი იწყებს ბოულინგში თამაშს. მისი ინსტრუქტორი, ჟაკი, მისდამი დიდ ინტერესს იჩენს. მარჯის ოჯახი საფრთხეშია, მაგრამ მარჯი ირჩევს საყვარელ ქმარს და შვილებს. Life on the Fast Lane — კინოფილმების ინტერნეტ მონაცემთა ბაზა (ინგლისური)
Homer's Night Out

Homer's Night Out — სერიალ „სიმფსონების“ პირველი სეზონის მეათე ეპიზოდი, რომელიც ეთერში 1990 წლის 25 მარტს გავიდა. ამ ეპიზოდში ბარტ სიმფსონი ფოტოაპარატით კლუბში მოცეკვავე გოგონასთან ერთად მამას, ჰომერ სიმფსონს იღებს. ფოტო მთელ ქალაქში გავრცელდება და იწვევს კონფლიქტს მარჯ სიმფსონსა და ჰომერს შორის. Homer's Night Out — კინოფილმების ინტერნეტ მონაცემთა ბაზა (ინგლისური)
The Crepes of Wrath

„The Crepes of Wrath“ — სერიალ „სიმფსონების“ პირველი სეზონის მეთერთმეტე ეპიზოდი, რომელიც ეთერში 1990 წლის 15 აპრილს გავიდა. ამ ეპიზოდში ბარტ სიმფსონი მოსწავლეთა გაცვლის პროგრამით საფრანგეთში მოხვდება, ხოლო მის მაგივრად სიმფსონების ოჯახში დასახლდება ალბანელი ბიჭუნა, რომელიც სინამდვილეში ჯაშუში აღმოჩნდება. The Crepes of Wrath — კინოფილმების ინტერნეტ მონაცემთა ბაზა (ინგლისური)
Krusty Gets Busted

„Krusty Gets Busted“ — სერიალ „სიმფსონების“ პირველი სეზონის მეთორმეტე ეპიზოდი, რომელიც ეთერში 1990 წლის 29 აპრილს გავიდა. ამ ეპიზოდში კლოუნი კრასტი ხდება ეჭვმიტანილი აპუს მაღაზიის გაზარცვაში. თუმცა, აღმოჩნდება, რომ დამნაშავეა მისი თანაშემწე, ბობი. Krusty Gets Busted — კინოფილმების ინტერნეტ მონაცემთა ბაზა (ინგლისური)
Some Enchanted Evening

„Some Enchanted Evening“ — სერიალ „სიმფსონების“ პირველი სეზონის მეცამეტე და უკანასკნელი ეპიზოდი, რომელიც ეთერში 1990 წლის 13 მაისს გავიდა. ამ ეპიზოდში მშობლები ერთი ღამით ტოვებენ ბავშვებს სახლში, მათთან კი რჩება ძიძა, რომელიც საშიში დამნაშავე აღმოჩნდება. ეპიზოდში რამდენიმე ცნობილ კინოფილმზეა მინიშნება - „ფსიქო“, „მონადირის ღამე“ და „ვარსკვლავი დაიბადა“. Some Enchanted Evening — კინოფილმების ინტერნეტ მონაცემთა ბაზა (ინგლისური)
ბრაზილიის სამხედრო გადატრიელება (1964)

1964 წლის ბრაზილიის სამხედრო გადატრიალება - ბრაზილიის პრეზიდენტის ჟუან გულარტის წინააღმდეგ, ბრაზილიის სამხედროების მიერ 1964 წლის 31 მარტს მოწყობილი პუტჩი.1961 წლის 25 აგვისტოს ვიცე-პრეზიდენტი ჟუან გულარტი (ცნობილი როგორც ზომიერი ნაციონალისტი "Jango"), დემოკრატიულად არჩეულ პრეზიდენტს ჟანიუ კუადროსის აიძულებს ჯანმრთლობასთან დაკავშირებული პრობლემების მოტივით გადადგომას. ამ დროს ბრაზილიის ჯარი ჟუან გულარტის აიძულებს წავიდეს კომპრომისზე კონგრესთან და დაამტკიცოს საკონსტიტუციო ცვლილება, რითიც ქვეყანაში ხდება საპარლამენტო დემოკრატიის დამყარება, ხოლო ჟუან გულარტი ქვეყნის სუსტი ხელმძღვანელი. ამის მიუხედავად ჟუან გულარტიმ 1963 წელს რეფერენდუმის საშუალებით მაინც შეძლო საპრეზიდენტო სისტემის აღდგენა. ცივი ომით გაყოფილ სამყაროში მისი რეფორმები ფასდებოდა როგორც სოციალისტური, რაც ჯარის და საზოგადოების მემარჯვენედ განწყობილი ნაწილის წინააღმდეგ წასვლას ნიშნავდა. პუტჩმა უბიძგა ბრაზილიას სამხედრო დიქტატურისკენ, რომელიც 1985 წელს ტანკრედუ ნევესის არჩევამდე გრძელდეოდა. 1964 წლის სამხედრო გადატრიელება აღიქმება როგორც ცივი ომის გამოძახილი და პასუხი კომუნიზმის საშიშროებაზე. ↑ კინგსტოუნი, სტივი. (2004-04-01) ბრაზილიას ახსოვს 1964 წლის პუტჩი. BBC News. ციტირების თარიღი: 2007-05-08. ↑ ბრაზილიის ეროვნული არქივი: ჟუან გულარტი დაარქივებული 2008-06-14 საიტზე Wayback Machine. .
ცხავათი

ცხავათი, ცხავატი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ლარგვისის თემი). მდებარეობს ალევის ქედის დასავლეთ კალთაზე, მდინარე ქსნის მარცხენა მხარეს. ზღვის დონიდან 1360 მ, ახალგორიდან 20 კმ. 2002 წლის აღწერის მონაცემებით სოფელში ცხოვრობს 44 ადამიანი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ცხავატიდან ბარის სოფლებში არიან გადასახლებულები ბუნტურები (მაგ., თეზში). ქართული საბჭოთა ენციკლოპედია, ტ. 11, თბ., 1987. — გვ. 247. ↑ 1.0 1.1 1.2 1.3 მოსახლეობის სრულიად საკავშირო 1939, 1959, 1970, 1979 და 1989 წლების აღწერების შედეგები სამხრეთ ოსეთის ავტონომიურ ოლქში. საქართველოს სტატისტიკის ეროვნული სამსახური (9 იანვარი, 2020). ციტირების თარიღი: 23 თებერვალი, 2020. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019. ↑ გვრიტიშვილი დ., ფეოდალერი საქართველოს სოციალური ურთიერთობის ისტორიიდან, თბ.: „სახელგამი“, 1955. — გვ. 76.
ესტატე ტატანაშვილი

ესტატე ზაქარიას ძე ტატანაშვილი (დ. 20 აგვისტო, 1902, სოფ. წითელქალაქი, ახლანდ. ახალქალაქი, კასპის მუნიციპალიტეტი — გ. 30 სექტემბერი, 1958) — ავიაციის გენერალ–მაიორი. წითელი დროშის 4 და ლენინის 2 ორდენის კავალერი. სკკპ-ის წევრი 1927 წლიდან. 1941 წელს იყო მე-60 შერეული საავიაციო დივიზიის მეთაური, 1942–1945 წლებში — 234–ე ავიაგამანადგურებლების დივიზიის მეთაური. 1944 წლის 19 აგვისტოს მიენიჭა ავიაციის გენერალ-მაიორის სამხედრო წოდება. ქართული საბჭოთა ენციკლოპედია, ტ. 9, თბ., 1985. — გვ. 664. ესტატე ტატანაშვილი — საქართველოს ბიოგრაფიული ლექსიკონი
ბრაზილიის სამხედრო დიქტატურა

ბრაზილიის სამხედრო დიქტატურა — ავტორიტარული რეჟიმი 1964 წლის 31 მარტიდან 1985 წლის 15 მარტამდე, როდესაც სამოქალაქო პირმა ჟოზე სარნეიმ დაიკავა პრეზიდენტის პოსტი. დიქტატურა დაიწყო 1964 წლის პუტჩის შემდეგ, როდესაც დემოკრატიულად არჩეული მემარცხენე პრეზიდენტი ჟუან გულარტი ჩამოაგდეს ბრაზილიელმა სამხედროებმა. სამხედრო ამბოხი მომზადებული იყო მიგელას პონტოს, ადემარ დე ბაროს და კარლოს ლაკერდას (მინას-ჟერაისის, სან-პაულუს და რიო-დე-ჟანეიროს გუბერნატორები) ხელმძღვანელობით. 1964 წლის პუტჩი სათავეს იღებს ვარგასის წინააღმდეგ შეთქმულებაში, რომელიც ბრაზილიის არმიის ელიტამ მოაწყო. ვარგასი იყო ოპონენტების მიერ წინასწარ მომზადებული კრიტიკის ობიექტი, მემარჯვენეები მას აკრიტიკებდნენ მისი ზედმეტად ლიბერალურ-სოციალური პოლიტიკისათვის. ამერიკის მიერ ბრაზილიის 1964 წლის სამხედრო გადატრიელებასთან დაკავშირებით დეკლასიფიცირებული დოკუმენტი
ცხავატი

საკუთარი სახელი ცხავატი შეიძლება აღნიშნავდეს: ცხავატი — იგივე ცხავათი, სოფელი ახალგორის რაიონში ცხავატი — ისტორიული რეგიონი აღმოსავლეთ საქართველოში
ჟუან გულარტი

ჟუან გულარტი (პორტ. João Goulart; დ. 1 მარტი, 1919 — გ. 6 დეკემბერი, 1976) — ბრაზილიელი პოლიტიკოსი, ბრაზილიის 24-ე პრეზიდენტი. იყო ბრაზილიის ლეიბორისტული პარტიის (არსებობდა 1945-1964 წლებში) ლიდერი, ემხრობოდა ჟეტულიუ ვარგასის ნაციონალისტურ პოლიტიკას. 1946-1950 წლებში იყო რიუ-გრანდი-დუ-სულის საკანონმდებლო ასამბლეის დეპუტატი, ხოლო 1950 წლიდან იყო ბრაზილიის ეროვნული კონგრესის დეპუტატი. 1953-1954 წლებში იყო შრომის, ვაჭრობის და მრეწველობის მინისტრი. 1955-1961 წლებში ბრაზილიის ვიცე-პრეზიდენტი. 1961-1964 წლებში იყო პრეზიდენტი. მისმა მთავრობამ გაატარა ეკონომიკური რეფორმები, აღადგინა 1947 წელს საბჭოთა კავშირთან შეწყვეტილი დიპლომატიური ურთიერთობები. 1964 წლის 1 აპრილს, ის დაამხეს სამხედრო გადატრიალებით. ამ გადატრიალებით დასრულდა ბრაზილიის მეორე რესპუბლიკა და დაიწყო სამხედრო დიქტატურა. გადატრიალების შემდეგ იყო ემიგრაციაში ურუგვაიში. 2003 წლამდე, ლუის ინასიუ ლულა და სილვას პრეზიდენტად არჩევამდე, ის მიიჩნეოდა ბრაზილიის უკანასკნელ მემარცხენე პრეზიდენტად. ქართული საბჭოთა ენციკლოპედია, ტ. 3, თბ., 1978. — გვ. 298. O governo João Goulart no sítio oficial da Presidência da República do Brasil (fase parlamentarista) O governo João Goulart no sítio oficial da Presidência da República do Brasil (fase presidencialista) Os últimos tempos de João Goulart დაარქივებული 2007-02-13 საიტზე Wayback Machine.
ცხავატი (მხარე)

ცხავატი — ისტორიულ-გეოგრაფიული რეგიონი აღმოსავლეთ საქართველოში, შიდა ქართლში, ახლანდელი დუშეთის რაიონის დაბა ფასანაურის ჩრდილოეთით სოფ. ქვეშეთამდე. მთიულეთში სიტყვა „ცხავატი“ მთაგორიან, ბარიდან მთისკენ გარდამავალი რელიეფის აღმნიშვნელი ზოგადი სახელია. წყაროებში ცხავატი პირველად VII საუკუნეში იხსენიება. 853 საქართველოში ბუღა თურქის ლაშქრობის დროს, მტერს ცხავატმდე მიუღწევია. XIII საუკუნის დასაწყისში თამარ მეფისაგან განდგომილ ფხოველთა წინააღმდეგ ბრძოლაში ცხავეტელები ცენტრალური ხელისუფლების მხარეზე გამოდიოდნენ. XIV საუკუნეში ცხავატს ხადასთან ერთად პოლიტიკური წინააღმდეგობა ჰქონდა ცხრაძმისხევთან. ერთ-ერთი ბრძოლის დროს დაიღუპა 18 ცხავატელი ხევისბერი. XVIII საუკუნის ბოლოსათვის ცხავატი დაიშალა გარეშემოს, მრევლისა და ცხაოტის თემებად. გვასალია ჯ., ქსე, ტ. 11, გვ. 247, თბ., 1987
Bart Gets an F

„Bart Gets an F“ — სერიალ „სიმფსონების“ მეორე სეზონის პირველი ეპიზოდი. იგი ეთერში 1990 წლის 11 ოქტომბერს გავიდა. ამ ეპიზოდის სიუჟეტის მიხედვით, ბარტ სიმფსონი სასკოლო გამოცდებისას ზედმეტად დაბალ ნიშანს მიიღებს. სკოლის ფსიქიატრები იკვლევენ მას და ურჩევენ, თავიდან გაიაროს მეოთხე კლასის პროგრამა. ბარტი სთხოვს მათ, რომ გადაიყვანონ მეხუთეში და ჰპირდება, რომ გამოსწორდება. იგი კლასის ყველაზე ჭკვიან ბიჭუნა მარტინ პრინსს დახმარებისათვის მიმართავს, მაგრამ გეგმები ჩაეშლება. მაშინ ბარტი ოცნებობს, რომ სკოლა ჩაიშალოს. იმავე ღამით ქალაქი მოიყენება და სკოლა იკეტება, ბარტს კი გამოსასწორებლად კიდევ 1 დღე აქვს. Bart Gets an F — კინოფილმების ინტერნეტ მონაცემთა ბაზა (ინგლისური)
ქობულეთი (მრავალმნიშვნელოვანი)

საკუთარი სახელი ქობულეთი შეიძლება აღნიშნავდეს: ქობულეთი - ქალაქი, ქობულეთის მუნიციპალიტეტის ადმინისტრაციული ცენტრი ქობულეთი - სოფელი ქობულეთის მუნიციპალიტეტში
High and Dry

„High and Dry“ — ბრიტანული ალტერნატიული როკ-ჯგუფ Radiohead-ის სიმღერა, რომელიც სინგლის სახით გამოვიდა 1995 წელს. იგი შეტანილია ჯგუფის მეორე სტუდიურ ალბომში The Bends (1995). სინგლს ასევე ახლავს სხვადასხვა დამატებითი სიმღერა (სიმღერების ჩამონათვალი დამოკიდებული გამოცემის ვერსიაზე). High and Dry - 4:17 Planet Telex - 4:18 Maquiladora - 3:27 Planet Telex (Hexidecimal Mix) - 6:44 Planet Telex - 4:18 High & Dry - 4:17 Killer Cars - 3:02 Planet Telex (L.F.O. JD Mix) - 4:40 Planet Telex (Hexidecimal Mix) - 6:44 Planet Telex (L.F.O. JD Mix) - 4:40 Planet Telex (Hexidecimal Dub) - 7:32 High & Dry - 4:17 High and Dry - 4:16 India Rubber - 3:26 Maquiladora - 3:26 How Can You Be Sure - 4:21 Just (ჩაწერილი ცოცხლად The Forum-ში) - 3:47 ინფორმაცია საიტზე Discogs
აკაურთა

აკაურთა — სოფელი აღმოსავლეთ საქართველოში, ქვემო ქართლის მხარის ბოლნისის მუნიციპალიტეტში. თემის ცენტრი. მდებარეობს შუა ხრამის მთისწინეთში, მდინარე მაშავერის მარცხენა მხარეს. ზღვის დონიდან 720 მეტრზე. ბოლნისიდან დაშორებულია 12 კილომეტრით. 2014 წლის აღწერის მონაცემებით სოფელში ცხოვრობს 762 ადამიანი. სოფელში დგას ღვთისმშობლის მიძინების სახელობის ეკლესია, რომელიც V-VI საუკუნეებით თარიღდება. ქართული საბჭოთა ენციკლოპედია, ტ. 1, თბ., 1975. — გვ. 248. ენციკლოპედია „საქართველო“, ტ. 1, თბ., 1997. — გვ. 79. ↑ http://census.ge/en/home ↑ http://silknet.com/?module=popup_content&language=ge&product_id=8&type_id=20&attr=city_indexes ↑ http://www.gpost.ge ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 15. ↑ 5.0 5.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
ქოლაგირის ციხე

ქოლაგირის ციხე, ასევე დედოფლის ციხესიმაგრე – ფეოდალური ხანის (XVIII საუკუნის დასასრული) ციხესიმაგრე აღმოსავლეთ საქართველოში, ახლანდელი ბოლნისის მუნიციპალიტეტის სოფ. ცურტავში (ყოფ. ქოლაგირი). მდებარეობს მდ. ალგეთის მარცხენა მხარეს. აქ ადგილი გაშლილია და მისადგომად ყოველ მხრიდან ერთნაირია. ქართლ-კახეთში აგებულ ამ ტიპის ციხეებიდან ქოლაგირისა ერთ-ერთი უკანასკნელთაგანია. იგი აგებულია 1788–1798 წლებში დარეჯან დედოფლის მიერ. 1801 წ. თვით დარეჯანი წერდა. ,,ქოლაგირის დიდი ციხე და გალავანი ავაშენე“.. შემონახულია წინასწარ შედგენილი პროექტი, რომლის მიხედვითაც აშენდა ეს ციხე. ციხის გეგმა კვადრატულია და 2000 კვ. მ. ფართობი უკავია. ნაგებია დაუმუშავებელი შერჩეული ქვით. აგური გამოყენებულია სალოდეებისათვის და შესასვლელი კოშკების დეკორატიული დამუშავებისათვის. 6 მ სიმაღლის კედელი ქვემოთ უფრო სქელია, ზემოთ კი — თხელია. ე. წ. „საბრძოლო ბილიკი“ გარს შემოუყვება მთელ ციხეს კოშკების მეორე სართულის დონეზე. ციხის კუთხეებში ცილინდრული კოშკები დგას, აღმოსავლეთისა და დასავლეთის კედლების ცენტრებში თითო სწორკუთხა კოშკია. პირველ მათგანში მთავარი შესასვლელია მოწყობილი. კუთხის ცილინდრული კოშკები ერთნაირი გადაწყვეტისაა. სამი სართული საბრძოლო — საცხოვრებელია, ხოლო ბანი მხოლოდ თავდაცვითია, სადაც განლაგებულია სათოფეები, სალოდეები და საზარბაზნეები. გალავნის შიგნით მხოლოდ ერთი პატარა წმინდა ქეთევან დედოფლის სახელობის ეკლესიაა. ქოლაგირის ციხეს აქვს ორი შესასვლელი. მას ცოტა ხანს მოუხდა ქვეყნის სადარაჯოზე დგომა. XIX საუკუნის დასაწყისიდან მან სხვა ციხეებთან ერთად დაჰკარგა თავისი ფუნქცია. 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია. მკვიდრად ნაგები ოთხსართულიანი კოშკები ციხეს ოთხივე მხარეს აქვს დატანებული ასეთი ხედი იშლება "საბრძოლო ბილიკიდან" დღეს უმოქმედო შესასვლელი კოშკი, ერთ-ერთია იმ ორიდან, რომლის საშუალებითაც შესაძლებელია ციხეში შეღწევა კონუსის ფორმის სათოფურები ციხეს მთელს გაყოლებაზე გასდევს წმინდა ქეთევანის სახელობის ეკლესია დღესაც მოქმედია მთავარი ჭიშკრის ზემო სართულს ციხის ეკლესიაში მოსაგრე მონაზვნები კელიებად იყენებენ მონაზვნების წყალობით ციხის შიდა ტერიტორია მოვლილია და დეკორატიული ყვავილებით არის გამშვენებული ქართული საბჭოთა ენციკლოპედია, ტ. 10, თბ., 1986. — გვ. 545. ზაქარაია პ., საქართველოს ძველი ქალაქები და ციხეები, თბ., 1973 წ. ზაქარაია პ., საქართველოს ძველი ციხესიმაგრეები, თბ., 1988 წ. ↑ საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ